**დანართი 1**

**აუდიტორული შეფასების გეგმა**

**ტექნიკური დავალება**

სს საზღვაო ჰოსპიტალის მიერ 2016-2017 წელს გაწეული სამეურნეო-საფინანსო საქმიანობის აუდიტორუ­ლი შეფასება მოიცავს:

* საწარმოს ბალანსის აუდიტი;
* მოგება-ზარალის უწყისის აუდიტი;
* ფულადი ნაკადების მოძრაობის აუდიტი;
* საწარმოს საწესდებო კაპიტალში ცვლილებების ანგარიშგების აუდიტორული დასკვნის მომზადება/მიწოდება;
* საწარმოს სარეზერვო კაპიტალი (რეზერვები) ანგარიშგების აუდიტორული დასკვნის მომზადება/მიწოდება;
* საწარმოს სხვა რეზერვები და მიზნობრივი დაფინანსების აუდიტორული დასკვნის მომზადება/მიწოდება;
* ძირითადი საშუალებების და მასთან დაკავშირებული ოპერაციების აუდიტი;
* ბიუჯეტთან ანგარიშსწორების აუდიტი;
* სასაქონლო-მატერიალურ ფასეულობათა აუდიტი (საქონლის შეფასების დროს მიმწოდებელმა უნდა უზრუნველყოს გამოუსადეგარი, დაზიანებული, მწყობრიდან საბოლოოდ გამოსული, ჩამოსაწერი ქონების გამიჯვნა და მათი შეფასების ცხრილში ასახვა, ასევე დაეხმაროს კომპანიას მოამზადოს ქონების ჩამოწერისათვის საჭირო დოკუმენტაცია, სალიკვიდა­ციო აქტები და მიაწოდოს შემსყიდველს საქონლის თითოეულ სახეობაზე ჩამოწერისა­თვის საჭირო დოკუმენტაცია და რეკომენდაციები;
* არსებული მოთხოვნებისა და ვალდებულებების მოკვლევა პირველად დოკუმენტზე დაყრდნობით, ინვენტარიზაცია, სამეწარმეო და არასამეწარმეო სუბიექტების მიხედვით ცალ-ცალკე;
* არსებული ვალების, მათ შორის ხანდაზმული ვალების აუდიტორული დასკვნის მომზადება/მიწოდება;
* აუდიტის პროცესში აქტივების დანაკლისის ან/და ზედმეტობის გამოვლენის შემთხვევაში, მათი ბუღალტრული ასახვისათვის ყველა საჭირო დოკუმენტაციის მოსამზადებლად რეკომენდაციების გაცემა, შეფასება და საჭიროების შემთხვევაში საბაზრო ღირებულების შესახებ დასკვნის წარმოდგენა;
* პრეტენდენტი ვალდებულია შემოწმების ობიექტის წარმომადგენლობაზე უფლებამოსილ პირ(ებ)ს აუდიტის წარმოების პროცესში მისცეს რეკომენდაციები და გაასწორებინოს ფინანსური ანგარიშები, ხოლო დასრულებისთანავე გააცნოს და ჩააბაროს აუდიტორული დასკვნა;

- ანგარიშში დეტალურად უნდა იყოს განხილული ორგანიზაციის მიერ განხორციელებულ ზემოაღნიშნულ ოპერაციებზე ანალიზი. ხარვეზების არსებობის შემთხვევაში მიმწოდებელმა კონკრეტულად უნდა მიუთითოს, თუ კანონმდებლობის, რომელი მუხლი იქნა დარღვეული, ან თუ არსებობს მაღალი რისკი კანონმდებლობის დარღვევის შესაძლებლობისა, მიუთითოს აღნიშნულის შესახებ და ამასთან გასცეს შესაბამისი რეკომენდაცია მის გამოსასწორებლად.

გასწორების შემდგომ დამოწმდეს აუდიტორიული კომპანიის მიერ შედგენილი ბალანსის მონაცემები მათი ხელმოწერით.

**აუდიტორული მომსახურება უნდა განხორციელდეს წარმოდგენილი აუდიტორული შემოწმების გეგმის, საქართველოში მოქმედი აუდიტორული სტანდარტების, აუდიტორთა ეთიკის კოდექსის მოთხოვნების, დებულებისა და ნორმატიული აქტების შესაბამისად.**

აუდიტმა უნდა გაითვალისწინოს, რომ მის მიერ მომზადებულ აუდიტორულ დასკვნაზე და ანგარიშზე შესაძლოა არსებობდეს შენიშვნები და მოსაზრებები აუდიტის ობიექტის მხრიდან. ამიტომ, აუდიტმა დასკვნის და ანგარიშის პროექტი თავდაპირველად უნდა წარუდგინოს აუდიტის ობიექტს.

წინამდებარე ტექნიკურ დავალებაზე ხელმოწერით ვადასტურებ, რომ გაცნობილი მაქვს სატენდერო დოკუმენტაციითა და მისი დანართებით გათვალისწინებული ყველა მოთხოვნა, შესაბამისად, მომსახურების გაწევას ვუზრუნველყობ მათი განუხრელი დაცვით.

 მიმწოდებელი უნდა ფლობდეს უფლებამოსილი პირების მიერ გაცემული ქონების შემფასებლის საკვალიფიკაციო სერთიფიკატს შემდეგ სფეროებში: უძრავი ქონება, მოძრავი ქონება, არამატერიალური აქტივები.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (პრეტენდენტის დასახელება) ხელმძღვანელის ხელმოწერა და ბ/ა (ბეჭდის არსებობის შემთხვევაში)